27.4.2015. | Vijesti

Veliko pojačanje: Šifo, dobrodošao natrag u Dinamo!

GNK Dinamo s ponosom objavljuje da nam se u klub vraća Gordon Schildenfeld!

Gordon SchildenfeldÂ Datum rođenja: 18.3.1985., Šibenik Pozicija: Branič U Dinamu: 2006/07. i 2007/08.

30-godišnji ŠifoÂ u Dinamo će doći na ljeto - nakon završetka aktualne natjecateljske sezone, a u modrom će klubu provesti iduće tri godine. Schildenfeld jeÂ za Dinamo nastupao u sezonama 2006/07. te 2007/08., a u modrom je dresu odigrao 36 utakmica i postigao dva pogotka. Nakon lijepe zagrebačke sportske priče, Schildenfeld je imao bogatu inozemnu karijeru. Prvo je igraoÂ u Besiktasu, zatim je bio na posudbi u Duisburgu i Sturmu iz Graza, da bi sezonu 2011/12. proveo u Eintrachtu. Nakon NjemačkeÂ preselio je Moskvu i moskovski Dynamo otkud je otišao na posudbu - prvo u PAOK, a zatim u PanathinaikosÂ za koji trenutno nastupa. Šifo je tijekom karijere u velikim europskim klubovima upisao i lijepu statistiku. Tako je za Sturm odigrao čak 92 utakmice i zabio 7 pogodaka, dok je u dresu Panathinaikosa odigrao 69 utakmica i postigao dva pogotka.

- Jako sam sretan što su se stvari ovako završile. Već dugo traje kontakt između ljudi iz Dinama i mene, odmah sam znao da se želim vratiti i lako smo se dogovorili. Svi znamo kakav je Dinamo klub, igrao sam već u Maksimiru, ali sada sam puno iskusniji i mogu reći bolji igrač koji može još jako puno dati. Veselim se ljetu, pripremama i novim izazovima te sam siguran da skupa sa suigračima možemo navijačima donijeti puno sreće –rekao je nakon potpisa ugovor naš budući igrač.

Osim bogate igračke karijere, Schildenfeld je od 2009. godine reprezentativac Hrvatske, a do sada je odigrao 21 utakmicu.Â

- Schildenfeld je iskusni stoper koji je svima dobro poznat i već je ranije nastupao za Dinamo. Drago mi je što ćemo ga opet od ljeta imati u modrom klubu! Svojim igrama će nam sigurno pomoći u ostvarivanju još boljih rezultata, a ponašanjem u svlačionici i van terena svakako će biti pravi primjer brojnim mladim igračima koje imamo. Rekao sam već da sam se u razgovoru s njim uvjerio kako mu ne nedostaje motiva, jedva čeka trenirati i igrati utakmice, a kada je tako onda će sigurno biti pravo pojačanje. Znamo koliko se želio vratiti u Zagreb i svi smo jako sretni što će Šifo ponovno biti dio naše modre obiteljiÂ - rekao je glavni trener Dinama Zoran Mamić.

Šifo, dobrodošao natrag u Dinamo!

